《送邹公瑾赴京二首 其一》
宋代·王绅

滔滔大江水，昼夜流无穷。飘飘太空云，来往何定踪。

云出须致太，水流拟朝宗。云水亦何心，物理自尔同。

美人事真修，业成誉弥隆。譬彼瑚与琏，合致清庙庸。

又若丹穴雏，飞鸣际时雍。今晨锦江上，征帆饱西风。

执手不忍别，离忧益忡忡。阳回梅吐萼，雪消山露峰。

盛年幸未艾，令德须更崇。

作者简介：宋人。神宗元丰初内官。效王建作宫词百首。